**ЧИТАЛИЩЕ „ХРИСТО БОТЕВ-1907” – ГР. НОВИ ИСКЪР ,КВ. КУРИЛО**

**УЛ.”ИСКЪРСКО ДЕФИЛЕ” № 277 ; тел. 02 991 62 27 ; 0879 29 78 41;**

 **email:** **hristobotev1907@abv.bg** **, t\_veselinova@abv.bg**

 **ОТЧЕТ ЗА ДЕЙНОСТТА**

 **НА ЧИТАЛИЩЕТО ПРЕЗ 2023 Г.**

 Читалище “ Хр.Ботев-1907” гр.Нови Искър , кв.Курило е културно средище за много хора от града и района. През 2023 година читалището работи добре и успя да развие богата художествена , културнa и социална дейност и др.

 Жителите на кв.Курило , гр.Нови Искър са над 6500 .

 Една от основните дейности на читалището **е библиотечната дейност** . В момента показателите са следните :

1. Библиотечен фонд - 18 560 тома ;
2. Набавена литература през 2023 г : 31 бр. дарения
3. Регистрирани читатели 203 бр.
4. Брой посещения за 2023 г. - 3034 бр.
5. Справочно-библиографска дейност -устни справки -86
6. Културно-масова дейност - 12 бр. библ. мероприятия ;

Библиотеката разполага с 5 компютри и 1 принтер съгласно стандарта за библиотечно- информационно обслужване .

Предстои закупуване на библиотечен софтуер.

Обслужва се от един библиотекар.

Друга съществена част от нашата работа е **художествената самодейност.**

 През тази година своята работа продължиха следните групи и състави :

 Постоянно действащи колективи :

* **Мъжка група за изворен фолклор** Участници 9;

 Художествен ръководител : Елена Божкова

* **Женска вокална група “Омайни гласове“**

*У*частници 15

 Ръководител : Елена Божкова

* **Ансамбъл за народни песни и танци “Нови Искър“** Участници - 36;

 Худ.ръководител : Валери Гаганелов

* **Детска танцова школа до 7 г.** Участници - 12;

 Худ.ръководител: Николай Спасов

* **Детски танцов състав “Искрица“** Участници – 24

 Хореограф : Николай Спасов

* **Английски език** – 36 участници;

 Преподавател Ангелина Цветкова

* **Изобразително изкуство-** 16 участници;

 Преподавател: Елена Хаджистоянова

* **Детско ателие по приложни изкуства**  - 10 деца;

 Преподавател : Елена Хаджистоянова

* **Пиано** - 26 участници;

 преподавател : Живка Миладинова

* **Таекуон до** - 46 участници в 2 групи

 Треньор : Катерина Митева

* **Детска група за музикално и сценично изкуство** – 12участника

 Ръководител: Соня Георгиева

* **Детска група за народно пеене** - 5 уч.

 Ръководител :Живка Миладинова

* **Ударни инструменти** - 6 уч.

 Преподавател – Явор Александров

* **Школа по моделиране и конструиране -** 7 деца

 Преподавател : Пламен Георгиев

 Временно действащи колективи :

* Лазарки - - 18 уч.
* Коледари - 12 уч.
* Сурвакари - 20 уч.
* Пъстър Великден – изработка на великденски украси и боядисване на яйца ;
* Клуб по интереси
* Клуб „ Приятели на книгата“

 През настоящата година колективите взеха участия в по-големи фестивали както следва:

 Международен фолклорен фестивал в гр. Батуми - Грузия -

 Участваха мъжка, женска група и ансамбъл за народни песни и танци.

 Национален детски пленер в гр. Пещера – Школа по изобразително изкуство онлайн;

 Школата по пиано взе участие в конкурс „Звезди в радиото“ в гр. Благоевград.

 Ансамбъл за народни песни и танци “Нови Искър“ чества своя 45 годишен юбилей ,който беше отлаган поради пандемията. Концерта премина на много високо професионално ниво. В него взеха участие танцов състав, мъжка група ,женски народен хор „Омайни гласове“, съпровождани от оркестър на радиото. Гости ни бяха Общински ансамбъл „Загоре“ от гр. Стара Загора с художествен ръководител Христо Иванов.

 Съставите взеха участие в Национален фестивал на мъжките групи в гр. Симитли ,където спечелиха наградата на телевизия „Родина“ и записаха видеоклип; Национален фестивал „ „В полите на Балкана“ с. Искрец , Национален конкурс “Път към славата“ ,Фестивал „Любители-будители“ , самостоятелен концерт в с. Мировяне ; фолклорен фестивал „Да си върнем българското „ , организиран от район „Нови Искър“, и др.

Като голям културен институт на територията на града бяхме предвидили богата културна програма.

 Проведени са 43 читалищни мероприятия и 12 библиотечни както следва :

/чествания на бележити дати , срещи с писатели ,журналиста Румен Стоичков, литературни четения ; открити уроци , беседи и др ./

концерти - 3 бр. ;

традиционни събори - 1 на третия ден на Великден ; изложби- 5бр. ,

* празнично-обреден календар - 5 бр.

 Бабин ден , 1 март- ден на самодееца , 22 март,

 21 ноември -ден на християнското семейство , Пъстър шарен Великден“,;

* празници и тържества - 30 бр.
* образователни и сценични изяви на школите : 23 бр.

/ 150 години безсмъртие – рецитал за Васил Левски 1 март- Ден на любителското творчество ,

„Трети март- концерт в малката зала;

Откриване на изложба „Съкровищата на моя град“ по проект към НФК ,в чест на 8 март ;

„Среща разговор с Жана Михайлова – майка,учител,творец“ и представяне на книгата й „Историята на Нови Искър“-исторически сборник;

Среща с Асоциация Ларшел от Нормандия;

Ден на отворените врати в библиотеката по случай

24 май- ден на славянската писменост и българска култура, годишен концерт ,изпит по таекуондо , открит урок в детски танцов състав, 1 юни- Ден на детето , 2 юни – Ден на Ботев,

24 юни Тържествено честване на 45 години Ансамбъл за народни песни и танци „Нови Искър“

От м.юни до м. октомври се провеждаше кино маратон всяка събота с прожекции на най-новите детски филми и филми за възрастни.

По проект „Шевицата в съвременния град“ към НФК проведохме 16 работилници в селата и кварталите от район „Нови Искър, 3 броя ателиета за рисуване на картини по номера с ученици от 170 СОУ “В. Левски“ , администрацията на район „Нови Искър и школата по изобразително изкуство към читалището.

Наши гости бяха театър Разград с постановката „Търновската царица“ и Моноспектакъл „Съвършената преподобна Стойна“.

На 22 септември- ден на независимостта Ансамбъл „Нови Искър“ взе участие във възстановка съвместно с Национален съюз „Единение“ и район „Нови Искър;

1 октомври – откриване на учебната година ;

1 ноември –Ден на народните будители – урок по родолюбие съвместно с Национален съюз „Единение“ и 170 СУ „В.Левски“ ;

 Читалището проведе два благотворителни концерта – един със самодейци и един със столични изпълнители на които успяхме да съберем над 15 000 лв. за наша съгражданка.

 През 2023 г. година работихме по 3 проекта .

Първият проект „Шевицата в съвременния град“ към Национален фонд „Култура“ в партньорство със СО- Район „Нови Искър“ и 170 СУ “Васил Левски“ ,гр. Нови Искър на стойност 14 989,57 лв. Бяха изрисувани 35 картини по номера на шевици, 6 броя пана за оградна мрежа ,бяха избродирани и изрисувани със шевици над 100 битови чинийки. Посетихме почти всички села в района с нашия проект. Направихме изложба и заключителен концерт при отчитане на проекта .

 Вторият спечелен проект беше по „Зелена София“ за облагородяване на зелени площи и изграждане на кът за отдих и третият проект към МК по Програма „ Българските библиотеки-съвременни центрове за четене и информираност -2023 „ на стойност 2 953,46 с които беше закупена детска и художествена литература за библиотеката.

Продължава събирането на писмени материали за историята на селището, легенди ,обичаи ,песни . Съхраняват се в читалището и библиотеката.

Продължихме своята съвместна работа с район „Нови Искър”, училището , детската градина, църквата и др..

 Успяхме да привлечем младите хора на наши мероприятия , което попълни с нови членове школите и съставите ни.

 Социалната ни дейност е насочена към възрастните хора и хора с увреждания. Това е клуба на инвалидите , пенсионерските клубове . Един от тях е и наш колективен член. С БЧК работим много добре от 16 години. раздаваме помощи на социално слаби хора 1 път в годината по 1 месец .

 С другите институции провеждаме съвместни концерти , екскурзии, срещи ,беседи и др.

 Организационна дейност- редовно се провеждат заседания на настоятелството и се разглеждани проблеми в дейността ни.

 Материалната база на читалището е в задоволително състояние.

 Читалищната сграда е реконструирана през 1984 г. И от тогава не е извършван основен ремонт.

 Разгънатата застроена площ е 1 260 кв. м. кв. м, която се използва за дейност.

Техническо осигуряване и обезпеченост на читалището е остаряло .

 Разполага със салон и сцена с 266 места; зали 4 бр ;

 Читалището се отоплява с климатици – 4 бр. ; ел. печки - 2 бр . Успяхме да закупим още два климатика в края на тази година- един за репетиционната зала и един за кабинета.

 Има 1 бр. компютри.; принтер и скенер. Постоянно свързано с интернет. Належащо е закупуване на софтуер за библиотеката.

 През последните години частично бе ремонтиран втория етаж на сградата ,сменено е осветлението на репетиционната зала.

 СО- Район „Нови Искър“ ремонтира тоалетните на втория етаж изцяло, за което сърдечно благодарим.

 Належащо е да се ремонтират тоалетните на първия етаж на главния вход ,където се намира библиотеката. Там канализацията е запушена от много години и не може да се отстрани проблема.

 Необходимо е да се санира останалата част на сградата за да бъде по ефективно оскъдното отопление. Належащо е и изграждане на отоплителна инсталация в киносалона за да се използва целогодишно. Прекъснахме съвместната си работа със столичните театри ,с фирма за прожекции на филми ,провеждане на концерти поради невъзможността да се отоплява киносалона.

 Надявам се през 2024/25 г. читалището да бъде включено за цялостен ремонт и саниране.

 ЧИТАЛИЩЕ“ХРИСТО БОТЕВ-1907“

 ГР.НОВИ ИСКЪР ,КВ.КУРИЛО